
Бүген Татарстан Республикасы Рәисе Рөстәм Миңнехановның «Зәңгәр күлләр» махсус сакланылучы табигать территориясен үстерү концепциясен тормышка ашыру белән шөгыльләнүче ведомствоара команда белән эшлекле очрашуы узды.

Зәңгәр күлләр - Казан халкы һәм кунаклары арасында популяр булган уникаль табигать һәйкәле. Әмма вакыт узу белән контрольсезлек территориянең экологик потенциалына зыян китерә башлады. Эшләнгән концепциянең төп бурычы - табигатькә сакчыл караш аша туристлар өчен уңайлы шартлар булдыру. Проектны зур дисциплинаара команда эшли. Мондый ярдәм төрле өлкәләрдәге мәсьәләләргә игътибар итәргә мөмкинлек бирә, экологиядән башлап территориягә алга таба идарә итүгә кадәр, һәм экосистемага максималь саклык белән барысын да тормышка ашырырга мөмкинлек бирә.

Проектның кураторы - ТР Шәһәрләрен үстерү институты. Рөстәм Миңнеханов Зур һәм Кечкенә Зәңгәр күлне төзекләндерү белән танышты, шулай ук ял итүчеләр белән аралашты. ТР Шәһәрләрне үстерү институты директоры Наилә Зиннәтуллина туристлар агымын бүлү, су коену өчен яңа уңайлы урыннар булдыру, ял итү сценарийларын оештыру һәм күлләрнең бердәм коммуникацион һәм вакыйгалар программаларын берләштерү турында сөйләде.

Аерым алганда, концепция сакланылучы территорияләргә керү өчен оештырылган урыннар булдыруны күздә тота: парковка, актив ял итү өчен җайланмалар прокаты булган павильон, каты көнкүреш калдыклары контейнерлары. Беренче экокапканы Зур Зәңгәр күл янында оештыралар.

Республика Рәисенә туристлар өчен экосукмаклар оештыру турында аерым сөйләделәр. Алар мәгълъмат һәм интерактив элементлар белән тулыландырылачак. Шулай ук Рөстәм Нургали улы су коену өчен яңа урыннарны карады. Суга чуму урыннары - Казансу елгасына күлләр кушылган урыннарда суга керү һәм чуму өчен җиһазландырылган һәм куркынычсыз урыннар. Алар суның үзлекләрен югалтмыйча, альтернатив су коену урыны булып киткәннәр. Мәсәлән, ял итүчеләрнең су коену мөмкинлеге калган, шул ук вакытта күлләрдән су шунда ук Казансуга китә, ә күлләр төбе һәм ләмнәре зыян күрми, Зәңгәр күлләр экосистемасы бозылмый. Барлыгы биш зона төзелгән: икесе Кечкенә Зәңгәр күлдә, берсе Агып чыгучы күлдә һәм икесе Зур Зәңгәр күлдә.

Зур Зәңгәр күл зонасында Рөстәм Миңнеханов Казансу елгасына таба җиһазландырылган төшү юлында булды. Биредә елгада актив ял итү өчен көймәләр, байдаркалар һәм сапбордлар прокаты нокталары булган көймә станциясе ачылган. ТР Рәисенә, Зур Зәңгәр күл территориясен төзекләндергәннән соң туристлар саны шактый артты, дип хәбәр иттеләр. Шуңа күрә киләчәктә Казан Кремле үрнәгендә туроператорларны аккредитацияләүне башлау планлаштырыла.
Рөстәм Миңнеханов Зәңгәр күлләр территориясен төзекләндерү белән танышты